# Úradný vestník C 154/2020

| | ISSN 1977-1037 |
| --- | --- |
| Úradný vestník
  Európskej únie | C 154 |
| | |
| Slovenské vydanie | Informácie a oznámenia | Ročník 637. mája 2020 |

ISSN 1977-1037

Úradný vestník

Európskej únie

C 154

Slovenské vydanie

Informácie a oznámenia

Ročník 637. mája 2020

---

| Obsah | Strana |
| --- | --- |
| | III   Prípravné akty |
| | Dvor audítorov |
| 2020/C 154/01 | Stanovisko č. 2/2020
  (podľa článku 287 ods. 4 a článku 322 ods. 1 písm. a) ZFEÚ)
  k zmenenému návrhu Komisie zo 14. januára 2020 o nariadení o spoločných ustanoveniach [COM(2020) 23 final] | 1 |

Obsah

Strana

III   Prípravné akty

Dvor audítorov

2020/C 154/01

Stanovisko č. 2/2020
  (podľa článku 287 ods. 4 a článku 322 ods. 1 písm. a) ZFEÚ)
  k zmenenému návrhu Komisie zo 14. januára 2020 o nariadení o spoločných ustanoveniach [COM(2020) 23 final]

(podľa článku 287 ods. 4 a článku 322 ods. 1 písm. a) ZFEÚ)

1

---

| SK | |
| --- | --- |

SK

---

III Prípravné akty

Dvor audítorov

| 7.5.2020 | SK | Úradný vestník Európskej únie | C 154/1 |
| --- | --- | --- | --- |

7.5.2020

SK

Úradný vestník Európskej únie

C 154/1

---

STANOVISKO č. 2/2020

(podľa článku 287 ods. 4 a článku 322 ods. 1 písm. a) ZFEÚ)

k zmenenému návrhu Komisie zo 14. januára 2020 o nariadení o spoločných ustanoveniach [COM(2020) 23 final]

(2020/C 154/01)

OBSAH

| | Body | Strana |
| --- | --- | --- |
| Úvod | 1 – 3 | 1 |
| Posúdenie vplyvu | 4 – 5 | 2 |
| Strategické ciele na úrovni EÚ | 6 – 8 | 2 |
| Výkonnostný rámec pre Fond na spravodlivú transformáciu | 9 | 3 |
| Monitorovanie a využitie údajov o výkonnosti pre Fond na spravodlivú transformáciu | 10 – 12 | 3 |
| Mechanizmus vykonávania | 13 – 14 | 3 |

Body

Strana

Úvod

1 – 3

1

Posúdenie vplyvu

4 – 5

2

Strategické ciele na úrovni EÚ

6 – 8

2

Výkonnostný rámec pre Fond na spravodlivú transformáciu

9

3

Monitorovanie a využitie údajov o výkonnosti pre Fond na spravodlivú transformáciu

10 – 12

3

Mechanizmus vykonávania

13 – 14

3

Úvod

| 1. | 14. januára 2020 Komisia uverejnila svoj návrh zmeny nariadenia o spoločných ustanoveniach na nasledujúce programové obdobie 2021 – 2027 (1). Podľa právneho základu návrhu Komisie je konzultácia s Dvorom audítorov povinná (2) a Rada a Európsky parlament sa obrátili každý zvlášť na Dvor audítorov so žiadosťou o jeho stanovisko (3). Týmto stanoviskom je požiadavka konzultácie splnená. |
| --- | --- |

1.

| 2. | Zmena návrhu nariadenia o spoločných ustanoveniach, ktorý predložila Komisia, sa týka zavedenia nového fondu – Fondu na spravodlivú transformáciu (FST). FST bude dopĺňať navrhované fondy v oblasti politiky súdržnosti, na ktoré sa vzťahuje nariadenie o spoločných ustanoveniach, vrátane Európskeho fondu regionálneho rozvoja (EFRR), Európskeho sociálneho fondu plus (ESF+) a Kohézneho fondu (KF). |
| --- | --- |

2.

| 3. | V októbri 2018 sme uverejnili svoje stanovisko k pôvodnému návrhu nariadenia o spoločných ustanoveniach (4). Toto stanovisko sa vzťahuje len na zmenený návrh Komisie. Keďže legislatívny proces stále prebieha, Komisiu a zákonodarcov vyzývame, aby zohľadnili záležitosti, ktoré uvádzame v oboch stanoviskách. |
| --- | --- |

3.

Posúdenie vplyvu

| 4. | Zmenený návrh nariadenia o spoločných ustanoveniach predložený Komisiou ani jej sprievodný návrh nariadenia Európskeho parlamentu a Rady, ktorým sa zriaďuje Fond na spravodlivú transformáciu (ďalej len „nariadenie o FST“), neboli predmetom posúdenia vplyvu. Podľa návrhu boli dôvodom časové obmedzenia a doterajšia práca vykonaná v súvislosti s pôvodným návrhom nariadenia o spoločných ustanoveniach (5). V apríli 2016 Európsky parlament, Rada a Komisia uznali dôležitosť posúdení vplyvu ako nástroja na zlepšenie kvality právnych predpisov (6). Patria medzi ne aj povinné posúdenia vplyvu vykonávané Komisiou a týkajúce sa legislatívnych návrhov, u ktorých sa očakáva, že budú mať významný hospodársky, environmentálny alebo sociálny vplyv. V minulosti sme zistili, že kvalita právnych predpisov má kľúčový dosah aj na znižovanie administratívnej záťaže a zabezpečenie dobrej koncepcie programov (7). |
| --- | --- |

4.

| 5. | Vo svojom prvom stanovisku sme uviedli, že hoci pri nariadeniach o konkrétnych fondoch sa posúdenia vplyvu vykonali, v prípade nariadenia o spoločných ustanoveniach nebolo vykonané žiadne posúdenie vplyvu (8). Tým, že Komisia nevykonala posúdenie vplyvu v súvislosti s novým FST, sa teraz ešte viac odklonila od svojho vlastného osvedčeného postupu. Vzniká tým riziko zvýšenia očakávaní zainteresovaných strán na neprimeranú úroveň a vynára sa otázka, či sa navrhovaným financovaním vyriešia investičné potreby území, na ktoré sa FST vzťahuje. |
| --- | --- |

5.

Strategické ciele na úrovni EÚ

| 6. | Zistili sme, že dôležitým nedostatkom pôvodného návrhu nariadenia o spoločných ustanoveniach bola absencia priorít EÚ na vysokej úrovni (9). V zásade preto vítame diskusiu o prioritách EÚ iniciovanú Komisiou v súvislosti s predložením európskej zelenej dohody. |
| --- | --- |

6.

| 7. | Zmenený návrh nariadenia o spoločných ustanoveniach zavádza nový konkrétny cieľ týkajúci sa financovania FST, ktorý je však všeobecný a jasne nevymedzuje, čo sa má prostredníctvom týchto finančných prostriedkov dosiahnuť (10). Na to, aby sa financovanie stalo účinným, musia členské štáty po schválení zelenej dohody stanoviť vo svojich regionálnych stratégiách zmysluplné a konkrétne ciele (plány spravodlivej transformácie územia (11)). Kvalita týchto cieľov bude následne závisieť od kvality národných energetických a klimatických plánov členských štátov, pretože v právnych predpisoch sa vyžaduje, aby boli tieto plány v súlade s plánmi spravodlivej transformácie (12). Zaznamenali sme, že do 7. februára 2020 osem členských štátov nepredložilo Komisii svoje konečné plány, pre ktoré bol stanovený termín 31. decembra 2019. |
| --- | --- |

7.

| 8. | K programovaniu FST sa pristupuje zdola nahor. To, či EÚ úspešne naplní svoje ambície stanovené v zelenej dohode, bude závisieť od odhodlania regiónov a členských štátov účinne prispievať k plneniu cieľa dekarbonizácie. V tejto súvislosti pripomíname náš záver z prvého stanoviska, že „v návrhu o spoločných ustanoveniach sa [...] nevyjadruje jasná vízia, pokiaľ ide o to, čo chce EÚ dosiahnuť fondmi, ktoré pokrýva, čím vzniká potenciálne riziko z hľadiska tvorby, vykonávania a vplyvu politiky“. Komisiu a zákonodarcov vyzývame, aby zvážili možnosť navrhnúť jasné priority EÚ s príslušnými cieľmi, na ktorých plnení sa fondy majú podieľať (13). Tieto pripomienky platia aj pre FST. |
| --- | --- |

8.

Výkonnostný rámec pre Fond na spravodlivú transformáciu

| 9. | Návrhom zmeneného nariadenia o spoločných ustanoveniach sa zavádza výkonnostný rámec pre monitorovanie, vykazovanie a hodnotenie výkonnosti intervenčných opatrení FST. Nariadenie o FST obsahuje návrh spoločných ukazovateľov výstupov a výsledkov, ktoré sa majú v programoch používať (14). Tieto spoločné ukazovatele sú zväčša v súlade so spoločnými ukazovateľmi navrhnutými pre EFRR a ESF+. Členské štáty môžu okrem toho na základe svojich plánov spravodlivej transformácie územia navrhnúť ukazovatele pre konkrétne programy. Zavedenie spoločných ukazovateľov výstupov a výsledkov vítame ako dôležitý krok, ktorým sa zvýši zameranie na výkonnosť a ktorý umožní agregáciu údajov o výkonnosti a porovnávanie výkonnosti (15). |
| --- | --- |

9.

Monitorovanie a využitie údajov o výkonnosti pre Fond na spravodlivú transformáciu

| 10. | V návrhu nariadenia o spoločných ustanoveniach sa stanovuje povinnosť členských štátov zasielať každé dva mesiace prostredníctvom elektronického systému informácie o finančnom a výkonnostnom vykonávaní každého programu (16). Zaznamenali sme však, že v zmenenom návrhu nariadenia o spoločných ustanoveniach nebol upravený názov príslušného vzoru tak, aby sa zohľadnila potreba zasielať údaje o výkonnosti operácií financovaných z FST (17). |
| --- | --- |

10.

| 11. | Pokiaľ ide o využívanie údajov o výkonnosti FST, v zmenenom nariadení o spoločných ustanoveniach sa zavádza možnosť finančných opráv v prípade nedostatočného plnenia cieľov FST (18). Tento návrh má potenciál posilniť povinnosť zodpovedať sa za plnenie cieľov, pretože sa snaží priamo prepojiť dobrú výkonnosť a financovanie. V minulosti sme zistili, že uplatňovanie takýchto sankcií bolo zložité a oslabovalo potenciálny motivačný účinok (19). Návrh Komisie teda v zásade vítame, upozorňujeme však, že by preň bolo prínosom jasnejšie vymedzenie metodiky, ktorá sa použije na aspekty ako posudzovanie náležitosti stanovených cieľov, vyhodnocovanie nedostatočného plnenia cieľov a uplatňovanie finančných opráv. Nie je napríklad jasné, či sa budú zohľadňovať nedostatočné výsledky. |
| --- | --- |

11.

| 12. | Komisia a zákonodarcovia by mali zvážiť:






  1. | zmenu prílohy VII nariadenia o spoločných ustanoveniach s cieľom zohľadniť informácie o ukazovateľoch výstupov a výsledkov FST a ostatných fondov v rámci politiky súdržnosti, |
| --- | --- | --- |

12.

1.

zmenu prílohy VII nariadenia o spoločných ustanoveniach s cieľom zohľadniť informácie o ukazovateľoch výstupov a výsledkov FST a ostatných fondov v rámci politiky súdržnosti,

| 2. | upresnenie metodiky na stanovenie finančných opráv v súvislosti s nedostatočným plnením cieľov stanovených pre FST. |
| --- | --- |

2.

upresnenie metodiky na stanovenie finančných opráv v súvislosti s nedostatočným plnením cieľov stanovených pre FST.

Mechanizmus vykonávania

| 13. | Vo svojom prvom stanovisku sme vyzdvihli potenciálne prínosy používania zjednodušeného spôsobu vykonávania podľa nariadenia o spoločných ustanoveniach: „financovanie, ktoré nie je spojené s nákladmi“. Pri doterajších auditoch sme zistili, že táto forma podpory je menej náchylná na chyby týkajúce sa súladu s právnymi predpismi a pomáha znižovať administratívnu záťaž (20). Keďže v návrhu sa stanovuje, že platby z FST budú užšie prepojené s plnením určitých podmienok, FST by bol vhodný pre túto formu vykonávania, pri ktorej by bolo úspešné plnenie cieľov regiónov týkajúcich sa dekarbonizácie priamo odmenené. |
| --- | --- |

13.

| 14. | Komisia a zákonodarcovia by mali zvážiť:






  3. | podnietenie členských štátov, aby vždy, keď je to možné, využívali pri FST možnosť financovania, ktoré nie je spojené s nákladmi. |
| --- | --- | --- |

14.

3.

podnietenie členských štátov, aby vždy, keď je to možné, využívali pri FST možnosť financovania, ktoré nie je spojené s nákladmi.

Toto stanovisko prijal Dvor audítorov v Luxemburgu na svojom zasadnutí dňa 26. marca 2020.

Za Európsky dvor audítorov

Klaus-Heiner LEHNE

predseda

---

(1)  Zmenený návrh nariadenia Európskeho parlamentu a Rady, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde a Európskom námornom a rybárskom fonde a rozpočtové pravidlá pre uvedené fondy, ako aj pre Fond pre azyl a migráciu, Fond pre vnútornú bezpečnosť a Nástroj na riadenie hraníc a víza [COM(2020) 23 final].

1

(2)  Článok 322 ods. 1 písm. a) Zmluvy o fungovaní Európskej únie.

2

(3)  List Európskeho parlamentu so žiadosťou o vyjadrenie názoru bol Európskemu dvoru audítorov doručený 4. februára 2020 a list Rady Európskej únie 23. januára 2020.

3

(4)  Stanovisko č. 6/2018 (podľa článku 287 ods. 4 a článku 322 ods. 1 písm. a) ZFEÚ) k návrhu nariadenia Európskeho parlamentu a Rady, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde a Európskom námornom a rybárskom fonde a rozpočtové pravidlá pre uvedené fondy, ako aj pre Fond pre azyl a migráciu, Fond pre vnútornú bezpečnosť a Nástroj pre riadenie hraníc a víza

4

(5)  Európska komisia: Návrh nariadenia Európskeho parlamentu a Rady, ktorým sa zriaďuje Fond na spravodlivú transformáciu [COM(2020) 22 final], dôvodová správa.

5

(6)  Medziinštitucionálna dohoda z 13. apríla 2016 medzi Európskym parlamentom, Radou Európskej únie a Európskou komisiou o lepšej tvorbe práva. Okrem toho v usmerneniach Komisie pre lepšiu právnu reguláciu z roku 2017 [SWD (2017) 350] sa posúdenia vplyvu označujú za jednu zo zásad lepšej právnej regulácie.

6

(7)  Informačný dokument EDA, Zjednodušenie plnenia politiky súdržnosti po roku 2020, máj 2018, body 30 – 34 a hlavná zásada III.

7

(8)  Stanovisko č. 6/2018, bod 5.

8

(9)  Stanovisko č. 6/2018, bod 20.

9

(10)  Článok 4 zmeneného návrhu nariadenia o spoločných ustanoveniach [COM(2020) 23 final]: „FST podporuje špecifický cieľ, ktorým je umožniť regiónom a ľuďom riešiť sociálne, hospodárske a environmentálne dôsledky transformácie na klimaticky neutrálne hospodárstvo.“

10

(11)  Článok 6 návrhu nariadenia o FST [COM(2020) 22 final].

11

(12)  Článok 6 ods. 1 návrhu nariadenia o FST [COM(2020) 22 final].

12

(13)  Stanovisko č. 6/2018, body 22 a 23.

13

(14)  Článok 8 a príloha III k návrhu nariadenia o FST [COM(2020) 22 final].

14

(15)  Stanovisko č. 6/2018, bod 59.

15

(16)  Článok 37 a príloha VII (Vzor na prenos údajov) k návrhu nariadenia o spoločných ustanoveniach [COM(2018) 375 final].

16

(17)  Príloha VII k zmenenému návrhu nariadenia o spoločných ustanoveniach [COM(2020) 23 final], a príloha VII, tabuľka 3 návrhu nariadenia o spoločných ustanoveniach [COM(2018) 375 final].

17

(18)  Článok 98 ods. 6 zmeneného návrhu nariadenia o spoločných ustanoveniach [COM(2020) 23 final], a článok 9 návrhu nariadenia o FST [COM(2020) 22 final].

18

(19)  Informačný dokument: Zameranie na výkonnosť v politike súdržnosti, jún 2019, hlavná zásada 6.

19

(20)  Stanovisko č. 6/2018, bod 76 – 77.

20

---